તહેવારના દિવસોમાં જ કોઈ મુશ્કેલીમાં ન પડાય તે માટે મનોમન દુકાનદારોમાં કચવાટ રહ્યો હતો. મળતી માહિતી મુજબ ફૂડ એન્ડ ડ્રગ્સ વિભાગે મોડી સાંજ સુધી આ કાર્યવાહી કરી હતી. તેમાંય સત્તાપીર, સ્ટેશન વિસ્તાર, શાંતાદેવી રોડ, જૂનાથાણા, લુન્સીકૂઈ સહિતની મોટાભાગની ફાફડા અને જલેબીની દુકાનો અને આ ફાફડા તથા જલેબી બનાવનારાઓને ત્યાં તપાસ કરી હતી. શહેરમાં 21 જેટલી જગ્યાએ આ તપાસ કરવામાં આવી હતી અને સેમ્પલ લેવાયા હતા. આ ઉપરાંત સત્તાપીર વિસ્તારની ગલીમાં આવેલી ઉમિયા ફાફડાની દુકાનમાંથી સાડાચાર કિલો જેટલી ચટણીનો નાશ કરાયો હતો.